Pskhent

Pskhent (AFA: /pskʰént/; Yunani ψχέντ; ) atau sekhemti () ialah mahkota berganda yang dipakai oleh pemerintah Mesir purba. Orang Mesir purba dahulu memanggilnya Pa-sekhemti (pꜣ-sḫm.ty), yang bermaksud "Dua Yang Berkuasa" dan lalu diserap ke bahasa Yunani untuk menjadi pskhent.Griffith, Francis Llewellyn, A Collection of Hieroglyphs: A Contribution to the History of Egyptian Writing, the Egypt Exploration Fund 1898, h.56 Mahkota ini menggabungkan kedua-dua mahkota putih Hedjet dari Mesir Hulu dan mahkota merah Desyret dari Mesir Hilir.

Pskhent melambangkan kuasa seorang firaun ke atas seluruh Mesir bersatu.Dunand, Françoise; Christiane Zivie-Coche, Gods and Men in Egypt: 3000 BCE to 395 CE, Cornell University Press 2004, hh.32f. Ia mempunyai dua lambang binatang: ular tedung Mesir, dikenali sebagai ureus, yang berdiri seakan-akan hendak mematuk dan melambangkan dewi Wadjet dari Mesir Hilir; dan burung hering Mesir yang melambangkan dewi penaung Mesir Hulu Nekhbet. Ini berdua diletakkan di depan mahkota Pskhent dan dipanggil Nebty (Dua Wanita).

 Sejarah 
Penciptaan Pskhent biasanya dikatakan dibuat di zaman Dinasti Pertama oleh firaun Menes, tetapi yang pertama memakainya ialah firaun Djet dari Dinasti Pertama: sebuah ukiran batu menunjukkan Horusnya memakai mahkota tersebut.Wilkinson, Toby A. H., Early Dynastic Egypt,  Routledge 1999, h.196

Senarai raja pada Batu Palermo, yang mempunyai nama-nama firaun Mesir Hilir (kini ia dipercayai bahawa ia separa dewa daripada mitos), digambarkan memakai Mahkota Merah, menandakan penyatuan negeri mereka dengan memberikan Pskhent kepada semua firaun dari Dinasti Pertama dan firaun-firaun yang berikutan.Fage, John Donnelly; Desmond J. Clark, Roland Anthony Oliver, A. D. Roberts, The Cambridge History of Africa, Cambridge University Press 1974, h.521 Cebisan Kaherah sebaliknya pula menggambarkan pemerintah-pemerintah prasejarah ini memakai mahkota Pskhent.Kemp, Barry John, Ancient Egypt: Anatomy Of A Civilization, Routledge 2006, h.92

 Arkeologi 
Sama seperti mahkota-mahkota Desyret dan Hedjet, tiada satu pun mahkota Pskhent yang dijumpai. Ia hanya pernah ditemui dalam tugu-tugu, gambaran dan dongeng purba.

 Mitologi 
Salah seorang dewa yang memakai mahkota Pskhent ialah HorusZandee, Jan, Studies in Egyptian Religion: Dedicated to Professor Jan Zandee, Brill 1982, h.74 dan Atum atau Ra kedua-dua melambangkan si firaun atau mempunyai hubungan istimewa dengan firaun.The New Encyclopædia Britannica, Encyclopædia Britannica, Inc. 2005, h. 689

 Galeri 

 Lihat juga 

 Atef – mahkota putih dengan bulu di sisinya yang digunakan untuk dewa Osiris
 Desyret – mahkota merah bagi Mesir Hilir
 Hedjet – mahkota putih bagi Mesir Hulu
 Khepresh – mahkota biru atau mahkota perang, juga dikenali sebagai mahkota diraja
 Ureus – ular tedung yang menegak

 Rujukan 

 Pautan luar